Author: elena.dikaczova
Last saved by: Elena Dikáczová
Company: MSVVaSSR

Návrh
na zrušenie a zmenu   niektorých úloh z uznesení vlády SR

I. Návrh na zrušenie niektorých úloh z uznesení vlády Slovenskej republiky

Rok 2010
1. Číslo uznesenia/zo dňa	 	49 z 19. 1. 2010
Názov uznesenia:	k správe o priebehu a výsledkoch IX. zasadnutia Medzivládnej slovensko-ukrajinskej komisie pre národnostné menšiny, školstvo a kultúru 1. a 2. 10. 2009 v Kyjeve
Predkladateľ:	minister zahraničných vecí
Číslo úlohy:				B.1.
Znenie úlohy:	oboznámiť sa so závermi a odporúčaniami z IX. zasadnutia Medzivládnej slovensko-ukrajinskej komisie pre národnostné menšiny, školstvo a kultúru 1. a 2. 10. 2009 v Kyjeve, v rámci kompetencií podporiť realizáciu navrhnutých odporúčaní a vyhodnocovať ich plnenie
Termín:				priebežne
Odôvodnenie zrušenia:	Úlohu navrhujeme zrušiť vzhľadom na to, že sa dňa 28. 9. 2010 uskutočnilo X. zasadnutie medzivládnej slovensko-ukrajinskej komisie pre národnostné menšiny, školstvo a kultúru, navrhované odporúčania z  IX. zasadnutia boli upravené a zapracované do odporúčaní z  X. zasadnutia medzivládnej slovensko-ukrajinskej komisie pre národnostné menšiny, školstvo a kultúru.

2. Číslo uznesenia/zo dňa	 	591 z 8. 9. 2010	
Názov uznesenia:	k návrhu krátkodobých štrukturálnych opatrení vlády SR
Predkladateľ:	predsedníčka vlády
Číslo úlohy:	B.1.   	
Znenie úlohy:	zabezpečiť plnenie opatrení uvedených v predloženom materiáli 
- opatrenie č. 39 Obmedzenie podvodov pri získavaní titulov
Termín:				december 2010	
Odôvodnenie zrušenia:	Vzhľadom na skrátenie volebného obdobia Národnej rady SR a v súvislosti so štádiom legislatívneho procesu, v ktorom sa návrh zákona č. 131/2002 Z. z. o vysokých školách nachádza, jeho prerokovanie a schválenie Národnou radou SR v tomto volebnom období nie je možné. Vzhľadom na rozsah zmien bol vecný zámer návrhu zákona predložený na verejnú diskusiu dňa 8. 4. 2011. Po jeho ukončení bolo paragrafové znenie vypracované v súčinnosti s akademickou obcou, pričom medzirezortné pripomienkové konanie sa konalo od 26. 9. do 21. 10. 2011. Berúc do úvahy potrebu prerokovania návrhu zákona Legislatívnou radou vlády SR, Hospodárskou a sociálnou radou SR a vládou SR, nie je možné, aby sa Národná rada SR zaoberala návrhom zákona v roku 2011. Zároveň, s prihliadnutím na to, že do konca volebného obdobia by bolo možné uskutočniť /vzhľadom na harmonogram schôdzí Národnej rady SR/  nie viac ako jedno čítanie, navrhujeme túto úlohu zrušiť. Ministerstvo v tejto otázke požiadalo o spolupráci Ministerstvo spravodlivosti SR, s ktorým bude spolupracovať na hľadaní takej právnej úpravy, aby v prípade, že získanie vysokoškolského vzdelania bolo spojené s trestným činom, aby bolo možné v takýchto prípadoch v rámci trestných kódexov príslušné akademické tituly odňať. Tieto situácie je však potrebné upraviť v trestných kódexoch a nevychádzajú z princípov schválených vládou SR.

3. Číslo uznesenia/zo dňa	805 zo 17. 11 .2010 
Názov uznesenia:	k návrhu opatrení na zvýšenie efektívnosti fungovania verejného sektora a zlepšenie stavu verejných financií
Predkladateľ:	podpredseda vlády a minister financií
Číslo úlohy:	B.22
Znenie úlohy:	predložiť na rokovanie vlády stratégiu regionálneho školstva na nasledujúce obdobie
Termín:	30. 6. 2011, predsedníčka vlády súhlasila so zmenou do 10. 8. 2011
Odôvodnenie zrušenia:	Predmetný materiál bol stiahnutý v auguste 2011 z rokovania vlády SR s odôvodnením, že bude zapracovaný do materiálu „Koncepcia výchovy a vzdelávania v materských školách, základných školách a v stredných školách“. Nakoľko úloha z uznesenia vlády SR č. 892 z 15. 12. 2010, bod č. 8 v mesiaci máj 2011 a bod č. 13 v mesiaci jún 2011, z ktorého vyplýva vypracovanie „Koncepcie výchovy a vzdelávania v materských školách, základných školách a v stredných školách“ je navrhnutá na zrušenie, MŠVVaŠ SR žiada o zrušenie aj úlohy B.22. z uznesenia vlády SR č. 805 zo 17. 11. 2010. Úloha je tiež navrhnutá na zrušenie v nadväznosti na čl. 115 ods. 3 Ústavy Slovenskej republiky.

4. Číslo uznesenia/zo dňa:	    	892  z 15. 12. 2010
Názov uznesenia:	k zabezpečeniu plnenia úloh uvedených v Pláne práce vlády SR na rok 2011 – Koncepcia vzdelávania v materských školách a základných školách
Predkladateľ:	predsedníčka vlády 
Číslo úlohy:		8  v mesiaci máj 2011
Znenie úlohy:	Koncepcia vzdelávania v materských školách a základných školách
Termín úlohy:	máj 2011, predsedníčka vlády súhlasila so zmenou do 10. 8. 2011 
Odôvodnenie zrušenia:	Úlohu navrhujeme zrušiť vzhľadom na to, že v roku 2011 sa ku Koncepcii vzdelávania v materských školách a základných školách, ktorá bola spojená s Koncepciou stredoškolského vzdelávania nestihla uskutočniť verejná diskusia s učiteľskou komunitou, tak ako to bolo naplánované v harmonograme vypracovania predmetnej koncepcie. V rámci medzirezortného pripomienkového konania bolo k materiálu vznesených mnoho aj zásadných pripomienok, ku ktorým sa uskutočnili rozporové konania a ktoré si vyžadovali opätovnú diskusiu so širokou odbornou verejnosťou. Predmetná úloha sa navrhuje zrušiť aj z dôvodu, že materiál sa vypracúval v úzkej väzbe na programové vyhlásenie vlády na roky 2010 - 2014. Nakoľko sa jedná o koncepčný materiál zásadného charakteru, úloha je tiež navrhnutá na zrušenie v nadväznosti na čl. 115 ods. 3 Ústavy Slovenskej republiky.

5. Číslo uznesenia/zo dňa:	    	892  z 15. 12. 2010
Názov uznesenia:	k zabezpečeniu plnenia úloh uvedených v Pláne práce vlády SR na rok 2011 – Koncepcia stredoškolského vzdelávania
Predkladateľ:	predsedníčka vlády 
Číslo úlohy:		13  v mesiaci jún 2011
Znenie úlohy:	Koncepcia stredoškolského vzdelávania
Termín úlohy:	jún 2011, predsedníčka vlády súhlasila so zmenou do 10. 8. 2011
Odôvodnenie zrušenia:	Úlohu navrhujeme zrušiť vzhľadom na to, že v roku 2011 sa ku Koncepcii stredoškolského vzdelávania, ktorá bola spojená s Koncepciou vzdelávania v materských školách a základných školách nestihla uskutočniť verejná diskusia s učiteľskou komunitou, tak ako to bolo naplánované v harmonograme vypracovania predmetnej koncepcie. V rámci medzirezortného pripomienkového konania bolo k materiálu vznesených mnoho aj zásadných pripomienok, ku ktorým sa uskutočnili rozporové konania a ktoré si vyžadovali opätovnú diskusiu so širokou odbornou verejnosťou. Predmetná úloha sa navrhuje zrušiť aj z dôvodu, že materiál sa vypracúval v úzkej väzbe na programové vyhlásenie vlády na roky 2010 - 2014. Nakoľko sa jedná o koncepčný materiál zásadného charakteru, úloha je tiež navrhnutá na zrušenie v nadväznosti na čl. 115 ods. 3 Ústavy Slovenskej republiky.

Rok 2011

6. Číslo uznesenia/zo dňa	 	256 z 20. 4. 2011
Názov uznesenia:	k národnému programu reforiem SR 2011 až 2014
Predkladateľ:	podpredseda vlády a minister financií
Číslo úlohy:	B.2. z Harmonogramu úloh podľa prílohy č. 2 – Vzdelávanie, veda a inovácie v časti „Zvýšenie kvality vysokých škôl“
Znenie úlohy:	predložiť návrh novely zákona č. 131/2002 Z. z. o vysokých školách na rokovanie vlády SR
Termín:				30. 9. 2011
Odôvodnenie zrušenia:	Vzhľadom na skrátenie volebného obdobia Národnej rady SR  a v súvislosti so štádiom legislatívneho procesu, v ktorom sa návrh zákona nachádza, jeho prerokovanie a schválenie Národnou radou SR v tomto volebnom období nie je možné. Vzhľadom na rozsah zmien bol vecný zámer návrhu zákona predložený na verejnú diskusiu 8. 4. 2011. Po jeho ukončení bolo paragrafové znenie vypracované v súčinnosti s akademickou obcou, pričom medzirezortné pripomienkové konanie sa konalo od 26. 9. do 21. 10. 2011. Berúc do úvahy potrebu prerokovania návrhu zákona Legislatívnou radou vlády SR, Hospodárskou a sociálnou radou SR a vládou SR, nie je možné, aby sa Národná rada SR zaoberala návrhom zákona v roku 2011. S prihliadnutím na to, že do konca volebného obdobia by bolo možné uskutočniť  /vzhľadom na harmonogram schôdzí Národnej rady SR/  nie viac ako jedno čítanie, navrhujeme túto úlohu zrušiť.

7. Číslo uznesenia/zo dňa:           	256  z  20. 4. 2011
Názov uznesenia:               		k národnému programu reforiem SR 2011 až 2014
Predkladateľ:              	    	podpredseda vlády a minister financií
Číslo úlohy:              	B.2 z Harmonogram úloh podľa prílohy č. 2  - Vzdelávanie, veda a inovácie v  časti „Odborné vzdelávanie“
Znenie úlohy:                       	predložiť návrh novely zákona č. 184/2009 Z. z. o odbornom vzdelávaní na rokovanie vlády
Termín úlohy:                            	31. 12. 2012              	 
Odôvodnenie zrušenia:           	Úlohu navrhujeme zrušiť vzhľadom na pomerne malý počet navrhovaných vecných zmien priamo v zákone o odbornom vzdelávaní a príprave a vzhľadom na to, že samotný proces odborného vzdelávanie a prípravy je upravovaný v iných zákonoch vecne príslušných rezortu školstva, odporúčame s cieľom znížiť administratívnu náročnosť celého legislatívneho procesu, predložiť novelu zákona o odbornom vzdelávaní a príprave ako súčasť novely zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.

8. Číslo uznesenia/zo dňa:          	256  z  20. 4. 2011
Názov uznesenia:               	   	k národnému programu reforiem SR 2011 až 2014
Predkladateľ:              	 	podpredseda vlády  a minister financií
Číslo úlohy:              	B.2 z Harmonogramu úloh podľa prílohy č. 2 – Vzdelávanie, veda a inovácie v časti „Zmena financovania regionálneho školstva“
Znenie úlohy:               	predložiť návrh novely zákona č. 597/2003 Z. z. o financovaní základných škôl, stredných škôl a školských zariadení na rokovanie vlády
Termín úlohy:                            	jún 2012 
Odôvodnenie zrušenia:           	Úlohu navrhujeme zrušiť vzhľadom k tomu, že voči koncepčnému materiálu, ktorý rieši i problematiku financovania regionálneho školstva, boli po vypracovaní  vznesené pripomienky, ktoré si vyžadujú opätovnú diskusiu so širokou odbornou verejnosťou. Úloha sa navrhuje zrušiť,  nakoľko zmenám v oblasti financovania musí predchádzať predloženie noviel zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov. Navrhované vecné zmeny premietnuté do koncepčného materiálu si budú vyžadovať taký zásah do legislatívnych zmien, že bude potrebné vypracovať nový právny predpis, riešiaci problematiku financovania regionálneho školstva komplexne, t.j. v oblasti prenesených kompetencií a aj v oblasti originálnych kompetencií.

9. Číslo uznesenia/zo dňa	 	256 z 20. 4. 2011 
Názov uznesenia:	k národnému programu reforiem SR 2011 až 2014
Predkladateľ:				podpredseda vlády a minister financií
Číslo úlohy:	B.2. z Harmonogramu úloh – Vzdelávanie, veda a inovácie
Znenie úlohy:	predložiť návrh novely zákona č. 172/2005 Z. z. o organizácii štátnej podpory výskumu a vývoja v znení neskorších predpisov
Termín:				15.12.2011
Odôvodnenie zrušenia:	Vzhľadom na skutočnosť, že návrh novely zákona č. 172/2005 Z. z. o organizácii štátnej podpory výskumu a vývoja v znení neskorších predpisov bol v  Pláne legislatívnych úloh vlády SR na rok 2011 zrušený uznesením vlády SR č. 726 zo 16. 11. 2011, navrhujeme z tohto dôvodu úlohu zrušiť. 

II. Návrh na zmenu termínu niektorých úloh z uznesení vlády Slovenskej republiky

Rok 2007
1. Číslo uznesenia/zo dňa:          	282 z 21. 3. 2007
Názov uznesenia:              		k návrhu koncepcie špeciálnopedagogického poradenstva
Predkladateľ:               		podpredseda vlády a minister školstva
Číslo úlohy:              		B.4.
Znenie úlohy:              	v spolupráci s ministerkou práce, sociálnych vecí a rodiny a ministrom zdravotníctva zabezpečiť skvalitnenie ranej starostlivosti o deti so špeciálnymi výchovno-vzdelávacími potrebami prehĺbením spolupráce MŠ SR, MZ SR a MPSVR SR s cieľom zosúladiť ich spoločné zámery v oblasti komplexnej špeciálnopedagogickej starostlivosti, doriešiť základné otázky medzirezortnej depistáže a evidencie zdravotne postihnutých určenej pre celoslovenské, krajské, okresné plánovanie personálneho, finančného a materiálneho zabezpečenia komplexu špeciálnopedagogických služieb a intervencií prostredníctvom centier špeciálnopedagogického poradenstva
Termín úlohy:              		priebežne
Odôvodnenie zmeny:           	Vzhľadom na skutočnosť, že plnenie konkrétnych úloh zameraných na skvalitnenie ranej starostlivosti o deti so špeciálnymi výchovno-vzdelávacími potrebami je zabezpečované v spolupráci s rezortom zdravotníctva a            s rezortom práce, sociálnych vecí a rodiny, teda na nadrezortnej úrovni,  zohľadňujúc pri ich plnení legislatívne zmeny uskutočnené priebežne v uvedených rezortoch, uplatňované pri zosúladení spoločných zámerov v oblasti komplexnej špeciálnopedagogickej starostlivosti v zmysle predmetnej úlohy, navrhujeme zmeniť termín plnenia úlohy z „priebežne“ na „raz ročne, k 31.12.“.  

Rok 2008
2. Číslo uznesenia/zo dňa	 	112 z 20. 2. 2008
Názov uznesenia:	k návrhu stratégie informatizácie regionálneho školstva
Predkladateľ:	podpredseda vlády a minister školstva
Číslo úlohy:				B.1.
Znenie úlohy:	zabezpečiť uskutočnenie stratégie 
Termín:				do 31. 12. 2011
Odôvodnenie zmeny:	Navrhujeme zmeniť termín úlohy do 31. decembra 2012 z dôvodu, že sa akčný program nenaplnil v niektorých úlohách, najmä v úlohe zabezpečenia digitálneho obsahu a zabezpečenia infraštruktúry. Nenaplnenie úloh vyplýva najmä zo skutočnosti, že z Operačného programu Vzdelávanie sa nedá nakupovať počítače v plánovaných objemoch a zo skutočnosti, že sa preto čerpanie z eurofondov presunulo na štátny rozpočet, tým sa nemohli využiť finančné prostriedky na úlohy, ktoré boli plánované zo štátneho rozpočtu. Predĺženie termínu je potrebné aj z dôvodu kontinuity riešenia informatizácie regionálneho školstva. Pokračovanie stratégie sa zatiaľ len pripravuje a realizácia novej stratégie je schválená v harmonograme úloh uznesenia vlády SR č. 256 z 20. 4. 2011 až od 1. 1. 2013.

3. Číslo uznesenia/zo dňa	 	112 z 20. 2.  2008
Názov uznesenia:	k návrhu stratégie informatizácie regionálneho školstva
Predkladateľ:	podpredseda vlády a minister školstva
Číslo úlohy:				B.2.
Znenie úlohy:	zabezpečiť financovanie stratégie v rokoch 2008-2011
Termín:				do 31. 12. každoročne
Odôvodnenie zmeny:	Navrhujeme zmeniť znenie úlohy na „zabezpečiť financovanie stratégie v rokoch 2008 – 2012“. Úloha nadväzuje na úlohu B.1. a je potrebné posunúť aj termín jej financovania. Termín je potrebné posunúť z dôvodu, že sa akčný program nenaplnil v niektorých úlohách, najmú v úlohe zabezpečenia digitálneho obsahu a zabezpečenia infraštruktúry. Nenaplnenie úloh vyplýva najmä zo skutočnosti, že z Operačného programu Vzdelávanie sa nedá nakupovať počítače v plánovaných objemoch a zo skutočnosti, že sa preto čerpanie z eurofondov presunulo na štátny rozpočet, a tým sa nemohli využiť finančné prostriedky na úlohy, ktoré boli plánované zo štátneho rozpočtu. Predĺženie termínu je potrebné aj z dôvodu kontinuity riešenia informatizácie regionálneho školstva, pokračovanie stratégie sa zatiaľ len pripravuje a realizácia novej stratégie je schválená  v harmonograme úloh uznesenia vlády SR č. 256 z 20. 4. 2011 až od 1. 1. 2013.

Rok 2009
4. Číslo uznesenia/zo dňa	 	105 zo 4. 2. 2009
Názov uznesenia:	k návrhu implementácie Európskeho kvalifikačného rámca v podmienkach Slovenskej republiky
Predkladateľ:	podpredseda vlády a minister školstva
Číslo úlohy:				B.5.
Znenie úlohy:	predložiť na rokovanie vlády správu obsahujúcu vyhodnotenie implementácie Európskeho kvalifikačného rámca v Slovenskej republike
Termín:				do 31. 3. 2013
Odôvodnenie zmeny:	Proces implementácie Európskeho kvalifikačného rámca, t. j. prepojenie kvalifikácií uznávaných v SR s kvalifikáciami iných krajín EÚ je priebežný proces, ktorý sa neustále vyvíja. Neustále sa menia nároky na jednotlivé kvalifikácie, hospodársky rozvoj prináša potrebu nových kvalifikácii, ktoré dnes ešte ani nepoznáme a preto nie je možné ukončiť proces implementácie Európskeho kvalifikačného rámca v určitom čase. Navrhujeme zmeniť termín úlohy z 31. 3. 2013 na 31. 12. 2013.

Rok 2010
5. Číslo uznesenia/zo dňa		892 z 15. 12. 2010
Názov uznesenia:	k návrhu Plánu práce vlády SR na rok 2011
Predkladateľ:	predsedníčka vlády
Číslo úlohy:				9 v mesiaci december 2011
Znenie úlohy:		Štátna politika v oblasti športu
Termín:	december 2011
Odôvodnenie zmeny:	Navrhujeme zmeniť termín úlohy z decembra 2011 na január 2012 vzhľadom na to, že k návrhom uvedeným v materiáli sa neuskutočnila verejná odborná diskusia. Vzhľadom na súčasnú politickú situáciu, novelizáciu Ústavy SR, termín predčasných volieb a závažnosť tohto materiálu, ktorý je základným strategickým dokumentom štátu pre oblasť športu v nadchádzajúcom období, je vhodné, aby obsah materiálu pred jeho predložením na rokovanie vlády SR bol predmetom adekvátnej verejnej diskusie. 

Rok 2011
6.  Číslo uznesenia/zo dňa		399 z 15. 6. 2011
Názov uznesenia:	k návrhu na obnovenie štipendia M. R. Štefánika – štipendijného programu na získanie absolventov najlepších svetových univerzít pre prácu vo verejnej správe
Predkladateľ:	podpredseda vlády a minister financií 
Číslo úlohy:				B.3. 
Znenie úlohy:		zabezpečiť administráciu štipendia nezávislou odbornou inštitúciou 
Termín:	do 31. 12. 2011
Odôvodnenie zmeny:	Vzhľadom na skutočnosť, že Ministerstvo školstva, vedy výskumu a športu SR vykonalo v súlade s predmetným uznesením výber štipendistov od akademického roka 2011/2012 a potrebnú administráciu zabezpečuje vlastnou kapacitou, je postačujúce, aby bol administrátor zazmluvnený až v súvislosti s novou výzvou. Tým dôjde aj k úspore finančných prostriedkov v súvislosti so zabezpečením programu. Na základe tejto skutočnosti navrhujeme zmeniť termín plnenia úlohy na 29. februára 2012.